open-index/open-wikipedia-markdown huggingface dataset:
Javorinka (vrch v Belianskych Tatrách; 1505 m)

**Javorinka** () je vrch Belianskych Tatier. Leží nad obcou Ždiar, približne  severozápadne od Kežmarku.

## Poloha
Nachádza sa na severovýchodnom okraji pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Ždiar. Najbližšími sídlami sú východne situovaný Ždiar a severozápadne ležiace Podspády, západne sa nachádza Tatranská Javorina. Masív je súčasťou Tatranského národného parku a národnej prírodnej rezervácie Belianske Tatry.

## Opis
Javorinka leží v rázsoche, ktorá vybieha severným smerom z masívu Havrana () v hlavnom hrebeni Belianskych Tatier. Západne sa nachádza Muráň (), Nový vrch (), Kýčera () a Chovancov vrch (), severne Suchý vrch (), Repisko (), Príslop (), Strednica () a Javorinka (), východne Magurka (, Slodičovský vrch (), Javorinka () a Žľabina () a južne Hlúpy (), Ždiarska vidla (), Havran () a Nový (). Západné svahy odvodňuje potok Havran do riečky Javorinka v povodí Dunajca, voda z východných odteká Tristárskou dolinou riečkou Biela do Popradu. Na vrchol nevedie značený turistický chodník.

### Výhľady
Turisticky neprístupný vrchol je pokrytý nesúvislým, miestami riedkym lesným porastom, ktorý umožňuje obmedzený rozhľad. Z vrcholu sú viditeľné okolité vrchy hlavného hrebeňa Belianskych Tatier a západná časť Spišskej Magury, nezriedka tiež Oravské Beskydy s Babou horou a Pilskom, Levočské vrchy a prihraničné vrchy južného Poľska.

## Prístup
Javorinka patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupná.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* Belianske Tatry - Oficiálna stránka 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Ždiar
Eliteserien 2022

**Eliteserien 2022** bol 78. ročník najvyššej nórskej futbalovej súťaže a 6. sezóna pod názvom Eliteserien.  Titul obhajoval Bodø/Glimt, nováčikmi súťaže boli HamKam, Aalesund a Jerv. Sezóna začala 2. apríla a skončila 13. novembra 2022.

Molde získal 5. titul v klubovej histórii a kvalifikoval sa do 1. predkola Ligy majstrov UEFA 2023/2024. Do Európskej konferenčnej ligy UEFA 2023/2024 sa kvalifikovali Bodø/Glimt a Rosenborg. Do 2. ligy zostúpili Kristiansund a Jerv.

## Tímy v sezóne 2022

**Ú** - Účasť v najvyššej nórskej futbalovej súťaži.

## Tabuľka

zdroj: Nórsky futbalový zväz

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Referencie

## Externé odkazy
* Oficiálna stránka

## Zdroj

Kategória:Eliteserien
Kategória:Futbal v 2022
Kategória:Futbal v Nórsku
Kategória:2022 v Nórsku
Victoria Smurfitová

**Victoria Smurfitová** (* 31. marec 1974, Dublin, Írsko) je írska herečka, známa z televíznych seriálov ako *Ballykissangel* (1998 - 2001), *[[Dracula (televízny seriál, 2013)|Dracula]]* (2013 - 2014), *[[Kde bolo, tam bolo]]* (2011 - 2018) a z filmovej série *Trial & Retribution*.

## Detstvo a mladosť
Victoria Smurfitová je súčasťou rodiny Smurfitovích, ktorá je prostredníctvom Smurfit Kappa jednou z najbohatších v Írsku. Rodina na čele s Victoriným strýkom Michaelom Smurfitom sponzoruje množstvo športových podujatí vrátane Smurfit European Open a Champion Hurdle. Rodina je tiež spojená so Smurfit Business School na University College Dublin (UCD). Vyštudovala divadelnú školu.

## Kariéra
Smurfitová sa preslávila rolou Orly O'Connell v televíznom seriáli *Ballykissangel* v rokoch 1998 až 1999. V roku 2002 si zahrala v americkej produkcii filmu *[[Ako na vec]]*, kde hrala po boku hercov ako Rachel Weisz, Hugh Grant, Toni Collette či Nicholas Hoult. V rokoch 2003 až 2009 stvárnila Smurfitová hlavnú úlohu vo filmovej sérii *Trial & Retribution*.  

V roku 2013 si Smurfitová zahrala po boku Jonathana Rhysa Meyersa v televíznom seriály *Dracula*. O rok neskôr, sa pripojila k hereckému obsadeniu televízneho seriálu  *[[Kde bolo, tam bolo]]*, kde vo vedľajšej úlohe stvárnila postavu Cruelly de Vill. V roku 2017 hrala vo filme *The Lears*, kde za svoj herecký výkon získala írske filmové ocenenie IFTA Film & Drama Awards. 

V roku 2022 sa pripojila k hereckému obsadeniu televízneho seriálu *Bloodlands*, kde sa objavila v šiestich epizódach. 

## Súkromný život
Smurfitová bola vydatá v rokoch 2000 až 2015 za reklamného manažéra Douglasa Baxtera, s ktorým má tri deti. V roku 2012 sa rodina presťahovala do Santa Moniky v Kalifornii v USA. 

Napísala názorový blog pre The Dubliner, ktorý často obsahoval anekdoty z jej osobného života a je patrónkou detskej charitatívnej organizácie World Vision Ireland.

## Iné projekty

## Externé odkazy
* 
* 

## Zdroj

Kategória:Írske televízne herečky
Kategória:Írske filmové herečky
Kategória:Osobnosti z Dublinu
Zlyhavka

**Zlyhavka** je všeobecné označenie nevybuchnutej munície, nálože alebo zábavnej pyrotechniky. Vznikne ak inicializácia hlavnej zložky výbušniny neprebehne korektne. Pri strelive najčastejšie chybou zápalky ktorá sa nezapáli vôbec alebo nedostatočne na to aby inicializovala výmentnú náplň (strelný prach) v nábojnici. Pri náložiach spravidla neprebehne inicializácia rozbušky.

## Druhy zlyhaviek

# náboj ktorý nevystrelil po inicializácii
# nevybuchnutá nálož (banská, vojenská)
# pyrotechnika ktorá po zapálení nevytvorí očakávaný efekt

## Bezpečnosť
Napriek tomu že nálož nevybuchla je stále považovaná za aktívnu a preto je potrebné dodržiavať všetky bezpečnostné opatrenia. Pri nevystrelenom náboji pomerne často dôjde k oneskorenej inicializácii v priebehu desiatok sekúnd.

## Externé odkazy

* .

* .

Kategória:Pyrotechnika
Strednica

**Strednica** môže byť:

* os, stredová čiara, vzhľadom na ktorú sa určujú súradnice
* náprava
* podstata
* vrch v Podtatranskej brázde, pozri Strednica (vrch)
* lyžiarske stredisko pri obci Ždiar
Rubi

***Rubi*** (v originále *Rubí*) je mexická telenovela z produkcie spoločnosti Televisa v roku 2004. Hlavné úlohy stvárnili herci Bárbara Mori a Eduardo Santamarina. Na Slovensku túto telenovelu vysielala verejnoprávna Jednotka prvýkrát od 8. januára 2007 do 28. marca 2007. Záverečná epizóda dosiahla počas slovenskej premiéry 35,4% podiel na sledovanosti. Druhýkrát bola táto telenovela vysielaná od 8. októbra 2007 do 24. júla 2008.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2004
Kategória:Televízne seriály z roku 2004
Kategória:Telenovely Televisy
Svetový pohár v alpskom lyžovaní 2022/2023

**Svetový pohár v alpskom lyžovaní 2022/2023** bol 57. ročník Svetového pohára v alpskom lyžovaní usporiadaný Medzinárodnou lyžiarskou federáciou. Sezóna svetového pohára sa začala v októbri 2022 v Söldene, Rakúsku a skončila sa 19. marca 2023 v Soldeu, Andorre. Od 6. do 19. februára 2023 sezónu prerušili Majstrovstvá sveta v alpskom lyžovaní, ktoré sa konali vo Francúzsku.

Víťazom celkovej klasifikácie mužov sa druhý rok po sebe stal Marco Odermatt a za ženy získala veľký glóbus Mikaela Shiffrinová už piatykrát.

## Muži
### Kalendár

### Hodnotenie

#### Celková klasifikácia

#### Zjazd

#### Super-G

#### Obrovský slalom

#### Slalom

## Ženy
### Kalendár

### Hodnotenie

#### Celková klasifikácia

#### Zjazd

#### Super-G

#### Obrovský slalom

#### Slalom

## Pohár národov

### Celkovo

### Muži

### Ženy

## Referencie

2022/2023
Kategória:Šport v 2022
Kategória:Šport v 2023
Inarticulata

**Inarticulata** je v zoológii opak taxónu Articulata, t. j. konkrétne:
*v prvoústovcoch: 
**iný názov taxónu Anarticulata, čo je taxón zo starších systémov, ktorý zahŕňa nečlánkované druhotnodutinovce, pozri Anarticulata (alebo pozri napr. pod prvoústovce)
**v machovcoch staršie: taxón zahŕňajúci všetky kruhoústky (Cyclostomata) okrem taxónu Articulina (=Articulata), pozri pod Cyclostomatida
**v ramenonožcoch: v tradičnom systéme taxón zodpovedajúci v novších systémoch taxónom Linguliformea a Craniiformea, po slovensky: bezzámkové ramenonožce, inartikuláty, pozri bezzámkové ramenonožce
*v ostnatokožcoch zastarano: jeden zo 4 základných taxónov ľalioviek, synonymum: Crinoidea inarticulata, pozri pod ľaliovky

## Zdroje
Aktinometria (fotochémia)

**Aktinometria** je chemická metóda, pomocou ktorej sa meria intenzita svetla absorbovaného látkou pri fotochemickej reakcii. Táto metóda sa využíva predovšetkým na stanovenie kvantového výťažku fotochemickej reakcie. Ako štandard sa používa napríklad roztok šťavelanu železito-draselného v kyseline sírovej.

## Referencie

Kategória:Fotochémia
Eduard Žedéni

**Eduard Žedéni** (, vl. menom *Eduard Pfannschmidt de [[Levoča|Leuchovia]]*; * 21. marec 1804, Levoča – † 20. február 1879, Budapešť) bol uhorský politik, poslanec uhorského snemu a dištriktuálny dozorca luteránskej cirkvi.

## Životopis
Narodil sa v rodine spišských Nemcov Jozefa *Pfannschmidt de [[Levoča|Leuchovia]] a jeho manželky Žofie.* Jeden z jeho predkov, nemecký cisársky šľachtic, sa presťahoval do Spišskej župy, kde sa rodina stala jednou z najprestížnejších protestantských rodín. V roku 1649 ho cisár Ferdinand III. povýšil do šľachtického stavu s maďarským prídomkom „levočský“ (maď. lőcsei).

V roku 1824 si Eduard Žedényi, spolu so širšou rodinou, zmenil meno *z Pfannschmidt* *na Žedéni*. Od roku 1833 bol vyslancom Spišskej župy za vládnu stranu na zasadnutí uhorského snemu a v rokoch 18391840 bol aj jej lídrom. Počas uhorskej revolúcie  v rokoch 184849 zastával konzervatívne pozície (blízke cisárskemu dvoru). V roku 1848 sprevádzal cisára Ferdinanda I. do Innsbrucku ako ministerský radca.

Počas procesu s Ľudovítom Baťánom v roku 1849 Žedényi vypovedal v prospech bývalého premiéra. No napriek tomu, že bol známy ako cisárov prívrženec a teda voči Baťánovi nezaujatý, na rozsudku to nič nezmenilo (Baťán bol popravený).

Aktivity Josipa Jelačića a kontroverzné kroky cisárskeho dvora však spôsobili jeho stratu dôvery vo Viedeň a prinútili ho stiahnuť sa z politiky. Naďalej však sledoval spoločenské dianie a podporoval zákonné zakotvenie autonómie protestantskej cirkvi. Ostro vystúpil proti zákonu o protestantskej cirkvi v roku 1859, za čo bol odsúdený na niekoľkomesačné väzenie. Po jeho zrušení sa v cirkevnom dištrikte Tisa stal dištriktuálnym inšpektorom.

Až po rakúsko-uhorskom vyrovnaní sa opäť stal poslancom snemu, najskôr za Deákovu stranu a neskôr je jej zlúčení za Liberálnu stranu.

Povestnou sa stala jeho šetrnosť, pričom svojim majetkom podporoval činnosť protestantského školstva. Svoju bohatú knižnicu daroval Levočskému cirkevnému zboru.

Jeden z jeho príbuzných, Vojtech Žedéni sa tiež stal politikom a v rokoch 19441945 bol predsedom maďarského Dočasného národného zhromaždenia.

V rokoch 1887 až 2014 stál v Starom Smokovci tzv. Žedéniho (Zsedényiho) pavilón, ktorý bol pamiatkou na Žedéniho a slúžil ako miesto stretávania sa. V roku 2014 bol zbúraný, keďže prekážal novej výstavbe.

Pochovaný je v rodinnej hrobke na levočskom evanjelickom cintoríne.

## Referencie

## Iné projekty

## Externé odkazy
* Záznam o narodení a krste v matrike záznam číslo 17 – evanjelická farnosť; pokrstený ako Joseph Eduard von Pfannschmiedt

## Zdroj

Kategória:Osobnosti z Levoče
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Uhorskí šľachtici
Kategória:Slovenskí šľachtici
Kategória:Slovenské osobnosti nemeckého pôvodu
Kategória:Príslušníci zemianskeho stavu
Vlkanovský potok

**Vlkanovský potok** je potok v geomorfologickom celku Zvolenská kotlina. Má dĺžku .
Je tokom III. rádu. 

## Začiatok
Začína sa na sútoku dvoch zdrojníc v  v premiešanom lesnom extraviláne a poľnohospodárskom extraviláne v centrálnej časti územia obce Badín na severnom svahu vrchu *Hrádok* v okrese Banská Bystrica v Banskobystrickom kraji. Kratšia, severná, zdrojnica pramení v  Dlhšia, južnejšia, zdrojnica pramení v  Obe zdrojnice pramenia v extraviláne na území obce Badín severne od vrchu *Hrádok*.
Pramení a preteká územím geomorfologického podcelku Sliačska kotlina.

## Opis toku
Od sútoku zdrojníc tečie juhovýchodovýchodným smerom v zmiešanom lesnom extraviláne a poľnohospodárskom extraviláne na území obce Badín, ľavým brehom obmýva južné úpätie chrbta *Krásny vŕšok* a pravým brehom severovýchodné úpätie vrchu *Hrádok* s . V  mení smer na východ a pokračuje v krátkom úseku po obecnej hranici medzi obcou Badín a mestom Banská Bystrica. Vracia sa späť na územie Badína, ľavým brehom obmýva južné úpätie intravilánu *Rakytoviec* (mestskej časti Banskej Bystrice, ktorej zástavba expandovala i na okrajové územie Badína), tečie v tesnej blízkosti športového štadióna v Badíne, v  podteká cestu RI Nitra – Banská Bystrica, ďalej podteká starú cestu Sliač – Banská Bystrica, tečie pri južnom okraji čističky odpadových vôd v Badíne a v  ústi do Hrona ako jeho pravostranný prítok. Rieka Hron tvorí obecnú hranicu medzi obcami Badín a Vlkanová.. Pramení, preteká a ústi v juhozápadnom kúte regióna Horehronie. Nemá dôležitejšie prítoky..

## Pôvod názvu
Názov potoka má pôvod v názve obce Vlkanová, územím ktorej síce nepreteká, ale územie ktorej je v mieste ústia potoka do Hrona oddelené od územia obce Badín samotným Hronom. Obec Vlkanová je v mieste ústia potoka umiestená na náprotivnom (východnom) brehu Hrona. Z názvu obce po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Vlkanovský potok*. Vývoj názvu obce od najstarších písomných dokladov: 1511 *Velkanowa*, *Farkasfalwa*, 1786 *Wlkanowa*, 1920 *Vlkanova Peťova*, 1927 *Vlkanová*.
Názov vodného toku bol štandardizovaný v roku 2008. V priestore slovenskej hydronymie vodných tokov hydronymum *Vlkanovský potok* je jedinečným hydronymom (2023-03-20).

## Referencie

 
Kategória:Vodné toky v okrese Banská Bystrica
Kategória:Vodné toky vo Zvolenskej kotline
Kategória:Potoky na Slovensku 
Kategória:Badín
Kategória:Vlkanová
Difamácia

**Difamácia** alebo **difamovanie** môže byť:
*ohováranie (na Slovensku porov. § 373 Trestného zákona)
*krivé obvinenie (na Slovensku porov. § 345 Trestného zákona)
*urážka na cti (na Slovensku porov. napr. § 49 ods. 1 písm. a) Zákona o priestupkoch)
*hanobenie
*znevažovanie, zneuctenie

## Poznámka
Staršie používaný výraz utŕhanie na cti (resp. nactiutŕhanie) z právneho hľadiska označoval v rokoch 1933 - 1950 v Česku aj na Slovensku úmyselné (teda vedome nepravdivé) ohováranie, čiže išlo o podmnožinu ohovárania. Predtým, čiže do roku 1933, však ten istý výraz označoval na Slovensku (a v Uhorsku) ohováranie (maď. rágalmazás), zatiaľ čo v Česku (a v Rakúsku) išlo o vtedajšie označenie krivého obvinenia (v rakúskej nemčine: Verleumdung). Podrobnosti pozri v článku ohováranie.

## Zdroje
Aktinometria

**Aktinometria** môže byť:

* v meteorológii: odbor zaoberajúci štúdiom a meraním slnečného žiarenia, vyžarovania zemského povrchu a atmosféry, pozri aktinometria (meteorológia)
* v chémii: metóda merania intenzity svetla  absorbovaného látkou pri fotochemickej reakcii, pozri aktinometria (fotochémia)

## Referencie
Mariana, dcéra noci

***Mariana, dcéra noci*** ( *Mariana de la noche*) je mexická telenovela z produkcie spoločnosti Televisa v rokoch 2003 – 2004. Hlavné úlohy stvárnili herci Alejandra Barros a Jorge Salinas, v záporných rolách účinkovali Angélica Rivera, César Évora, Roberto Blandón, Sergio Acosta a Marjorie de Sousa. Na Slovensku túto telenovelu vysielala TV Markíza od 29. júna 2004 do 30. septembra 2004.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2003
Kategória:Televízne seriály z roku 2003
Kategória:Telenovely Televisy
Strednica (vrch)

**Strednica** () je najvyšší vrch Podtatranskej brázdy. Leží nad obcou Ždiar, približne  severozápadne od Kežmarku.

## Poloha
Nachádza sa vo východnej časti Podtatranskej brázdy, v geomorfologickom podcelku Ždiarska brázda. Leží v Prešovskom kraji, v okrese Poprad a na katastrálnom území obce Ždiar. Najbližšími sídlami sú východne situovaný Ždiar a západne ležiace Podspády a Tatranská Javorina. Masív sa nachádza v Tatranskom národnom parku.

## Opis
V tieni majestátneho hrebeňa Belianskych Tatier je Strednica len nevýrazným pahorkom, plytkým sedlom prepojeným s južne susediacim masívom Javorinky (). Severne prechádza sedlom Pod Príslopom () v koridore cesty I/66 Cesta Slobody, vedúca zo Ždiaru do Tatranskej Javoriny. Západne sa nachádza Kôň (), Kýčera () a Chovancov vrch (), severne Suchý vrch (), Repisko (), Príslop () a Okrúhla (), východne Javorinka (), Magurka (), Slodičovský vrch () a Javorinka () a južne Žľabina (), Ždiarska vidla (), Havran (), Javorinka (), Nový vrch () a Muráň (). Východné svahy odvodňuje Strednický potok do Bielej v povodí Popradu, voda zo západných odteká Goliášovým potokom a Havranom do riečky Javorinka v povodí Dunajca. Na vrchol nevedie značený turistický chodník a na východnom úpätí je rovnomenné lyžiarske stredisko.

### Výhľady
Nevýrazný vrchol pokrýva nesúvislý mladý lesný porast, ktorý umožňuje len obmedzený rozhľad. Z vrcholu sú viditeľné najmä okolité vrchy hlavného hrebeňa Belianskych Tatier a západná časť Spišskej Magury, nezriedka aj Babia hora () v Oravských Beskydách.

## Prístup
Strednica sa nachádza v Tatranskom národnom parku a nevedie na ňu značený turistický chodník. Prístup na vrchol je možný z blízkeho sedla Pod Príslopom, ktorým vedie Cesta Slobody.

## Referencie

## Pozri aj
* Podtatranská brázda
* Ždiarska brázda
* Tatranský národný park

## Iné projekty

## Externé odkazy
* Poloha na turistickej mape

Kategória:Podtatranská brázda
Kategória:Tisícovky na Slovensku
Kategória:Vrchy v okrese Poprad
Kategória:Ždiar
Dionysios (syn Timarchida)

náhľad|Socha Gaia Ofellia Fera venovaná Apolónovi, 125 – 100 pred Kr., múzeum Delos
**Dionysios** () bol grécky sochár v 2. storočí pred Kr.
 
Dionysios, syn Timarchida z Atén, bol činný v druhej polovici 2. storočia pred Kr.  Patril do rodiny aténskych sochárov, ktorí pôsobili v Ríme (užívali výhod rímskeho patronátu). Okolo roku 146 pred Kr. rímsky politik Metellus Macedonicus poveril Dionysia a jeho brata Polyklea zhotovením kultových sôch bohyne Juno a boha Jupitera Statora (umiestnené boli v otvorenej stĺpovej hale Octavie - Porticus Octaviae). 
 

  
V roku 1880 sa na ostrove Delos našiel mramorový podstavec zo sochy (26 x 82 x 60 cm), ktorý bol signovaný jeho menom a menom jeho synovca Timarchida. Podstavec bol základňou sochy Rimana G. Ofellia Fera, z ktorej sa zachovali fragmenty. Datujú ju približne do rokov 125 – 100 pred Kr.
 

 
## Referencie a bibliografia

Kategória:Sochári starovekého Grécka
Verejné priestranstvo

[náhľad|[Námestie Slovenského národného povstania (Bratislava)|Námestie Slovenského národného povstania v bratislavskom Starom Meste počas protestu po vražde Jána Kuciaka a Martiny Kušnírovej (9. marec 2018)]]
**Verejné priestranstvo** je v právnom poriadku Slovenskej republiky pojem správneho práva, ktorý označuje ulicu, námestie, park, trhovisko a iný priestor prístupný verejnosti bez obmedzenia, ktorý bez ohľadu na vlastnícke vzťahy slúži na všeobecné užívanie, ak osobitný zákon neustanovuje inak.

V obci, v ktorej je viac verejných priestranstiev, má každé z nich svoj názov, pričom na určenie tohto názvu sa vzťahujú obmedzenia podľa § 2b ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov, napr. nemožno určiť názov po žijúcej osobe, dlhý alebo duplicitný názov, názov urážajúci mravnosť, náboženské alebo národnostné cítenie, jazykovo nesprávny názov, názvov nepriliehavý vzhľadom na históriu príslušnej obce, ale ani názov po predstaviteľovi režimu Slovenskej republiky z rokov 1939 až 1945 alebo iného režimu založeného na fašistickej, nacistickej alebo komunistickej ideológií, ak sa takáto osoba nezapojila do odporu proti tomuto režimu.

## Poznámky


## Referencie

Kategória:Správne právo
CBK Cassovia Košice

**CBK Cassovia Košice** (v rokoch 19981999 **ŽKBK Cassovia Košice**, v rokoch 19992001 **CBK Cassovia Makos Bardejov**) je bývalý slovenský ženský basketbalový klub, ktorý sídlil v Košiciach a v Bardejove. Klub existoval v rokoch 19982010, kedy vznikol zlúčením klubov BK SOUŽ Cassovia Košice a CBK Košice, pričom v tom čase hral v extralige žien. Klub zanikol po vypadnutí z extraligy po sezóne 2009/10. Najväčším úspechom klubu je zisk bronzových medailí v sezóne 2000/2001.

## Historické názvy
* **ŽKBK Cassovia Košice** (19981999)
* **CBK Cassovia Košice**  (1999)
* **CBK Cassovia Makos Bardejov** (19992001)
* **CBK Cassovia Košice** (20012010)

## História klubu
V septembri 1999 došlo k fúzii CBK Cassovie s klubom BBK ZMnS Bardejov do CBK Cassovia Makos Bardejov, s účinnosťou od decembra 1999. V tomto formáte odohral klub zvyšok sezóny 1999/2000 a sezónu 2000/2001, následne sa košický klub a bardejovský opäť rozdelili. Fúziu kritizoval bardejovský klub, keďže boli preferované košické hráčky. V novembri 2005 sa trénerom klubu stal Tibor Jány.

## Umiestnenia tímu v extralige žien
* Sezóna 1998/99: 9. miesto
* Sezóna 1999/00: 4. miesto
* Sezóna 2000/01: Súbor:Med 3.png 3. miesto
* Sezóna 2001/02: 7. miesto
* Sezóna 2002/03: 6. miesto
* Sezóna 2003/04: 6. miesto
* Sezóna 2004/05: 4. miesto
* Sezóna 2005/06: 4. miesto
* Sezóna 2006/07: 5. miesto
* Sezóna 2007/08: 6. miesto
* Sezóna 2008/09: 8. miesto
* Sezóna 2009/10: 10. miesto (zostup do 1. ligy)

## Známe hráčky
Medzi odchovankyne klubu patria reprezentantky SR:
* Barbora Bálintová
* Daniela Číkošová
* Ivana Jalčová
* Anna Jurčenková

## Referencie


## Pozri tiež
* CBK Košice
* BK SOUŽ Cassovia Košice

Kategória:Slovenské basketbalové kluby
Kategória:Šport v Bardejove
Kategória:Šport v Košiciach
Kategória:Organizácie založené v 1998
Kategória:Organizácie zaniknuté v 2010
Športová hala Koniareň

**Športová hala Koniareň** je multifunkčná športová hala v Ružomberku, primárne slúžiaca ako domovský stánok basketbalového tímu MBK Ružomberok, hrajúceho v slovenskej extralige a v medzinárodných súťažiach. Hala vznikla rekonštrukciou vojenského objektu v roku 1996, aby Ružomberok nemusel hrať zápasy na zimnom štadióne, resp. v menších telocvičniach. V roku 2000 sa tu konal finálový turnaj Euroligy, hala pravidelne hostí tiež zápasy ženskej reprezentácie. V rokoch 2018 a 2019 chcelo halu od ministerstva obrany, ktoré je jej vlastníkom, odkúpiť mesto Ružomberok, aby vykonalo potrebné rekonštrukcie, ministerstvo predaj odmietlo.

## Referencie

## Externé odkazy
*Oficiálna stránka tímu MBK Ružomberok

Kategória:Stavby v Ružomberku
Kategória:Športové haly na Slovensku
Kategória:Šport v Ružomberku
Kategória:Architektúra z 1996
Eurocup v basketbale žien

**EuroCup v basketbale žien** (po anglicky oficiálne *FIBA EuroCup Women*) je po Eurolige druhá najvyššia európska klubová súťaž v ženskom basketbale, v ktorej hrajú kluby z členských krajín Európskej basketbalovej federácie (FIBA EUROPE). Nahradila Pohár Ronchettiovej.

## Systém súťaže
Rovnako ako pri Eurolige, Eurocup v rokoch 20032005 využíval turnaj Final Four. Od roku 2006 sa tento systém zrušil späť smerom k pôvodnému formátu Poháru Ronchettiovej, teda finále hrané na dva zápasy doma a vonku. Formát Final Four sa obnovil v roku 2021.

## Výsledky

## Medailová bilancia vo finále
### Podľa krajiny

### Podľa klubu

## Pozri tiež

* Euroliga v basketbale žien
* Pohár Ronchettiovej

## Referencie

## Externé odkazy
* Oficiálna stránka EuroCupu

Kategória:Klubové basketbalové súťaže
Žľabina (vrch v Belianskych Tatrách)

**Žľabina** () je vrch Belianskych Tatier. Leží nad obcou Ždiar, približne  severozápadne od Kežmarku.

## Poloha
Nachádza sa na východnom okraji pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Ždiar. Najbližšími sídlami sú severovýchodne situovaný Ždiar a severozápadne ležiace Podspády, západne sa nachádza Tatranská Javorina. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Žľabina leží v rázsoche, ktorá vybieha severovýchodným smerom z masívu Ždiarskej vidly () v hlavnom hrebeni Belianskych Tatier. Západne sa nachádza Havran (), Nový (), Muráň (), Nový vrch () a Javorinka (), severne Strednica (), Suchý vrch (), Repisko (), Príslop (), Javorinka () a Magurka (, východne Slodičovský vrch (), Bukovina (), Javorinka (), Veľký Grúň () a Gáflovka () a južne Zadné Jatky (), Hlúpy () a Ždiarska vidla (). Západné svahy klesajú do Tristárskej doliny, ktorou vodu z tejto časti masívu odvádza odvodňuje riečka Biela do Popradu, východne sa nachádza Monkova dolina, ktorou tečie Rígeľský potok. Na vrchol nevedie značený turistický chodník.

### Výhľady
Turisticky neprístupný vrchol je pokrytý súvislým, miestami riedkym lesným porastom, ktorý umožňuje obmedzený rozhľad. Z vrcholu sú viditeľné okolité vrchy hlavného hrebeňa Belianskych Tatier a Spišská Magura, nezriedka tiež Čergov, Levočské vrchy a prihraničné vrchy južného Poľska.

## Prístup
Žľabina patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupná. Východne ležiacou Monkovou dolinou vedie  značený turistický chodník zo Ždiaru do Širokého sedla.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Externé odkazy
* Poloha na turistickej mape
* Belianske Tatry na www.karpaty.net 
* Belianske Tatry - Oficiálna stránka 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Ždiar
Veľký Grúň

**Veľký Grúň** môže byť:

* vrch v Oravských Beskydách (), pozri Veľký Grúň (vrch v Oravských Beskydách)
* vrch v Belianskych Tatrách (), pozri Veľký Grúň (vrch v Belianskych Tatrách)
Žľabina

**Žľabina** môže byť:

* úžľabina, priehlbeň
* potok v povodí Ublianky, pozri Žľabina (prítok Luhov)
* vrch v Belianskych Tatrách (), pozri Žľabina (vrch v Belianskych Tatrách)
Fernanda Mistral

**Fernanda Mistral**, vlastným menom **Edith Dolly Peruyerová** (neprechýlene Edith Dolly Peruyera; * 14. september 1934, Argentína) je argentínska filmová, divadelná a televízna herečka. Svoju umeleckú kariéru začala vo veľmi mladom veku. Pôsobila vo filmoch, rozhlase, televízii, divadle, fotonovelách a v roku 1980 spolu s Luchom Avilésom moderovala cyklus MujerVisión v argentínskej televízii ATC.

Na Slovensku je známa z telenovely *[[Divoký anjel]]* ako Luisa Rapallo de Di Carlo.

## Filmografia
### Filmy
* 1951: *Suburbio*
* 1952: *Las zapatillas coloradas*
* 1954: *Barrio Gris*
* 1955: *El curandero*
* 1959: *Campo arado*
* 1960: *Hombre que cambió de nombre*
* 1962: *Mate Cosido*
* 1962: *La novia*
* 1962: *Rumbos malditos*
* 1963: *Los venerables todos*
* 1963: *Los inocentes*
* 1963: *Paula cautiva*
* 1964: *El día nacio viejo*
* 1965: *Psique y sexo*
* 1966: *La buena vida*
* 1966: *Lucía*
* 1967: *Gente conmigo*
* 1967: *Cómo seducir a una mujer*
* 1971: *El vendedor de ilusiones*
* 1972: *Simplemente María*
* 1973: *José María y María José: Una pareja de hoy*
* 1974: *Separate Tables
* 1975: *La Raulito*
* 1977: *El soltero*
* 1977: *¿Qué es el otoño?*
* 1978: *La parte del león*
* 1981: *Ofelia y sus juguetes*
* 1981: *Los chicos crecen*
* 1983: *El poder de la censura*
* 1983: *Los enemigos*
* 1984: *Venido a menos*
* 2002: *Kamczatka*
* 2008: *Instrucciones para una nueva vida*
* 2009: *Scusate il disturbo*

=== Televízia ===
* 1958: *Más allá del color: La vida de Gauguin y Degas*
* 1959: *Obras maestras del terror*
* 1960: *La Hora Fate*
* 1961: *Telebiografías*
* 1964: *Ocho estrellas en busca del amor*
* 1965: *Teleteatro de las estrellas*
* 1965 – 1966: *Teatro del sábado*
* 1968: *Su comedia favorita*
* 1969: *Un pacto con los brujos*
* 1969: *El hombre que volvió de la muerte*
* 1970: *Gran teatro universal*
* 1970: *Domingos de teatro cómico*
* 1970: *Ciclo de teatro argentino*
* 1971: *Una luz en la ciudad*
* 1971: *Narciso Ibáñez Menta presenta*
* 1971: *La supernoche*
* 1971: *Cuatro hombres para Eva*
* 1971 – 1975: *Alta comedia*
* 1973: *Tardes de cine y teatro*
* 1973: *Pobre diabla*
* 1973: *Platea 7*
* 1974: *Casada por poder*
* 1975: *Teatro como en el teatro*
* 1975: *Piel naranja*
* 1978: *Cumbres borrascosas*
* 1980 – 1982: *Los especiales de ATC*
* 1981: *El ciclo de Guillermo Bredeston y Nora Cárpena*
* 1982: *Los cien días de Ana*
* 1982: *La señora*
* 1982: *Las 24 horas*
* 1982: *Felices fiestas*
* 1995: *La marca del deseo*
* 1995: *¡Hola Papi!*
* 1997: *El Rafa*
* 1998: *La condena de Gabriel Doyle*
* 1998 – 1999: *Divoký anjel*
* 2011: *Las tragedias de los famosos*v epizóde venovanej [[Osvaldo Guidi|Osvaldovi Guidimu]]
* 2014: *Hacete de Oliva''v epizóde z 13. mája 2014

## Referencie

## Externé odkazy
* 
* 

Kategória:Argentínske filmové herečky
Kategória:Argentínske divadelné herečky
Kategória:Argentínske televízne herečky
Mária (telenovela)

***Mária*** ( *María de nadie*) je argentínska telenovela z produkcie spoločnosti Crustel S.A. pre televíziu Canal 11 (dnes Telefe), natočená v rokoch 1985 – 1986. Hlavné úlohy stvárnili Grecia Colmenares a Jorge Martínez. Telenovela je adaptáciou venezuelskej telenovely *La Zulianita* z roku 1977.

Na Slovensku túto telenovelu vysielala TV Markíza prvýkrát od 2. septembra 1996 do 22. septembra 1997 a druhýkrát od 10. marca 1998 do 9. februára 1999. Je prvou telenovelou, ktorá sa objavila vo vysielaní TV Markíza.

## Obsadenie

## Referencie

## Externé odkazy
* 
* 

Kategória:Argentínske telenovely
Kategória:Telenovely z 1985
Kategória:Televízne seriály z roku 1985
Kategória:Telenovely televízie Telefe
Hodinová veža

**Hodinová veža** môže byť:

* druh budovy:
** Hodinová veža (stavba)

* hodinová veža v Bulharsku:
** Hodinová veža (Dupnica)
** Hodinová veža (Pazardžik)
** Hodinová veža (Peštera)
** Hodinová veža (Plovdiv)
** Hodinová veža (Triavna)
Pamätník Christa G. Danova (Plovdiv)

**Pamätník Christa G. Danova** () je pamätník dedikovaný Christovi G. Danovovi z prvej polovice 20. storočia v centrálnej časti mesta Plovdiv v Plovdivskej oblasti v južnom Bulharsku.

## Poloha
Pamätník sa nachádza v centrálnej časti mesta Plovdiv na území pahorku Sachat tepe. 

## Charakteristika
Pamätník je vo forme busty na podstavci. Znázorňuje významného bulharského národného dejateľa, vydavateľa kníh, učiteľa a plovdivského starostu Christa G. Danova.

Iniciatíva na výstavbu pamätníku vzišla z občianskeho prostredia, konkrétne od členov študentského spolku *Trimoncium* (). Pamätník bol odhalený v priebehu roku 1933. Jeho autorom je sochár Vasil Vičev.

## Referencie

## Iné projekty

Kategória:Stavby v Plovdive
Kategória:Pamätníky v Bulharsku
Kategória:Architektúra z 1933
Kategória:Danov chălm
Pamätník Christa G. Danova

**Pamätník Christa G. Danova** môže byť:

* pamätník v Bulharsku:
** Pamätník Christa G. Danova (Plovdiv)
** Pamätník Christa G. Danova (Sofia)
Vydavateľtvo Christo G. Danov

**Vydavateľtvo Christo G. Danov** () bolo bulharské vydavateľstvo kníh z obdobia bulharského národného obrodenia, založené Christom G. Danovom. V súčasnosti je priamym následníkom vydavateľstva ** Polygrafické vydavateľstvo Christo G. Danov** ().

## Počiatky
thumb|left|dobová fotografia zachytávajúca priestory tlačiarne Danovovho vydavateľstva
Počiatky siahajú do roku 1855, keď Christo Gruev Danov vydal vlastným nákladom v Belehrade malý kalendár s názvom *Staroplaninče* (), čo je zároveň považované za počiatok bulharského organizovaného vydávania kníh. Christo G. Danov vo vydávaní kníh pokračoval a v roku 1857 spoločne s učiteľom Jačom (Joakimom) Truvčevom a kníhviazačom Ňagulom Bojadžijským založil družstvo *Družestvena knigoveznica* (, doslova *Družstevné kníhviazačstvo*).

## Vydavateľstvo Christo G. Danov
V roku 1862 sa družstvo zmenilo na regulérnu spoločnosť a zmenilo názov na *Vydavateľstvo Christo G. Danov a spoločníci*' (). Danovovými spoločníkmi vo vydavateľstve sa stali Joakim Gruev, Jačo (Joakim) Truvčev a Ňagul Bojadžijski. V roku 1867 vydavateľstvo otvorilo pobočky v mestách Ruse a Veles. V roku 1874 sa Christovovi G. Danovovi podarilo spoločne s obchodníkom Jankom Kovačevom nájsť a kúpiť vo Viedni vlastnú tlačiareň, ktorú v priebehu roku 1878 dopravili do Plovdivu. V roku 1880 vydavateľstvo otvorilo pobočky v mestách Sofia a Lom. V roku 1881 sa spoločníci rozdelili. Do Danovovej smrti v roku 1911 jeho vydavateľstvo vydalo viac ako 900 titulov. Činnosť vydavateľstva pokračovala aj po Danovovej smrti pod vedením jeho nasledovníkov až do roku 1947, keď bolo vydavateľstvo znárodnené. Do tejto dovy sa počet vydaných titulov zvýšil už na 2389. 

## Neskoršie dejiny
Činnosť vydavateľstva sa obnovila v roku 1960, tento raz však už ako štátneho podniku. Priamym následníkom pôvodného Danovovho vydavateľstva sa tak stalo** Polygrafické vydavateľstvo Christo G. Danov** (). Vydáva predovšetkým odbornú literatúru z oblastí medicíny a poľnohospodárstva, ako aj umeleckú literatúru, v rámci ktorej vydáva ako preklady, tak aj originálne autorské diela.

## Galéria

Hristogdanov (cropped).jpg|portrét zakladateľa vydavateľstvaChrista G. Danova
DanovHouse-Plovdiv11.jpg|dom Christa G. Danova v Plovdive, kde sa dnes nachádza múzejná expozícia venovaná jeho vydavateľskej činnosti


## Referencie

Kategória:Vydavateľstvá v Bulharsku
Bronislava Borovičková

**Bronislava Borovičková** (* 21. február 1980, Šaľa) je bývalá slovenská basketbalistka, basketbalová trénerka, od roku 2016 generálna manažérka klubu Piešťanské Čajky. Počas kariéry hrala na pozícii rozohrávačky. Pôsobila v kluboch na Slovensku, v Maďarsku a v Česku a tiež v slovenskej reprezentácii.

## Životopis
Basketbalovú kariéru začala v Seredi, kde vyrastala. Jej prvým profesionálnym klubom bol BK Slovan Bratislava. V sezóne 2002/03 bola v drese Slovanu najlepšou strelkyňou slovenskej extraligy s priemerom 17,5 bodu a 3,4 trojky na zápas. V sezóne 2003/04 hrala za USK Blex Praha. Vo februári 2004 USK Praha opustila a sezónu dohrala za Slovan Bratislava. V sezóne 2004/05 hrala za MKB Euroleasing Sopron v maďarskej lige aj Eurolige. V roku 2005 sa vrátila do českej ligy, keď prestúpila do Sokolu Hradec Králové. V sezóne 2006/07 sa opätovne vrátila do Šopronu. V roku 2007 prestúpila v Maďarsku do Seatu Győr, kde odohrala ďalšie tri sezóny. V roku 2010 sa vrátila na Slovensko a sezónu 2010/11 odohrala za BK Inpek UKF Nitra.

Je juniorskou vicemajsterkou Európy z roku 1998, so slovenskou reprezentáciou žien získala striebro na majstrovstvách Európy v basketbale žien do 18 rokov v Turecku. Zúčastnila sa tiež juniorských majstrovstiev Európy v roku 2000 a bola súčasťou seniorskej reprezentácie na troch majstrovstvách Európy v rokoch 2001, 2003 a 2009 (plus divízia A v roku 2007).

Od roku 2016 je generálnou manažérkou tímu Piešťanské Čajky, keď predtým tam pôsobila ako asistentka trénera Martina Pospíšila.

Dlhoročnou dobrou priateľkou Borovičkovej je tenistka Dominika Cibulková.

## Referencie


Kategória:Osobnosti zo Šale
Kategória:Slovenské basketbalistky
Kategória:Slovenskí basketbaloví tréneri
Kategória:Slovenskí manažéri
Veľký Grúň (vrch v Belianskych Tatrách)

**Veľký Grúň** () je vrch Belianskych Tatier. Leží nad obcou Ždiar, približne  severozápadne od Kežmarku.

## Poloha
Nachádza sa na východnom okraji pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Ždiar. Najbližšími sídlami sú severne situovaný Ždiar, východne leží Lendak, západne Podspády a Tatranská Javorina. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Veľký Grúň leží v rázsoche, ktorá vybieha severným smerom z masívu Zadných Jatkov () v hlavnom hrebeni Belianskych Tatier. Západne sa nachádza Ždiarska vidla (), Havran (), Nový (), Žľabina () a Javorinka (), severne Strednica (), Repisko (), Príslop (), Javorinka (), Magurka () a Slodičovský vrch (), východne Bukovina (), Javorinka (), Tokáreň () a Gáflovka () a južne Prostredné Jatky (), Zadné Jatky () a Hlúpy (). Západné svahy klesajú do Monkovej doliny, ktorou odteká voda Rígeľským potokom do riečky Biela v povodí Popradu, východne sa nachádza Žlabková dolina, ktorou tečie Bednársky rígeľ. Na vrchol nevedie značený turistický chodník.

### Výhľady
Turisticky neprístupný vrchol pokrýva súvislý, miestami riedky lesný porast, ktorý umožňuje obmedzený rozhľad. Z vrcholu a blízkych skalných vyhliadok sú viditeľné okolité vrchy hlavného hrebeňa Belianskych Tatier, Spišská Magura a prihraničné vrchy južného Poľska.

## Prístup
Veľký Grúň patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný. Západným úpätím prechádza Monkovou dolinou  červeno značený turistický chodník zo Ždiaru do Širokého sedla.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Ždiar
Jackie Hoffmanová

**Jacqueline** „**Jackie**“ **Laura Hoffmanová** (neprechýlene Jacqueline „Jackie“ Laura Hoffman; * 29. november 1960, Queens, New York, New York, USA) je americká herečka, speváčka a komička známa svojimi one-woman show pôvodných piesní a monológov so židovskou tematikou. Je veteránkou slávnej chicagskej komediálnej improvizačnej skupiny The Second City.

## Detstvo a mladosť
Narodila sa v Queense v New Yorku. Je židovského pôvodu.

## Kariéra
### Divadlo
Počas svojho osemročného pôsobenia v chicagskej komediálnej improvizačnej skupine The Second City získala Cenu Josepha Jeffersona, úctyhodnú divadelnú cenu Chicaga. Je aktívnou divadelnou herečkou. V roku 2002 bola obsadená do muzikálu *Hairspray* na Broadwayi, kde stvárnila úlohu Prudy Pingleton. Za svoj výkon získala v roku 2003 cenu Theatre World Award.

Od júla 2007 do septembra 2008 účinkovala v rockovom muzikáli Xanadu na Broadwayi. V roku 2010 parodovala singel „Alejandro“ od speváčky Lady Gaga.

Účinkovala v broadwayskej produkcii filmu *Charlie a továreň na čokoládu*, ktorá mala premiéru v apríli 2017.

### Film a televízia
Hoffmanová hrala v niekoľkých filmoch a televíznych seriáloch vo vedľajších úlohách. V rokoch 1999 až 2000 dabovala jednu z postáv v animovanom televíznom seriály *Dilbert*.

V roku 2014 sa objavila vo vedľajšej úlohe v oscarovom filme *[[Birdman]]*. Po boku Jessicy Lange si zahrala v prvej sérii televízneho filmu *Feud: Bette and Joan*, kde stvárnila rolu menom Mamacita. Hoffmanová bola za rolu Mamacity nominovaná na Primetime Emmy Award za vynikajúcu herečku vo vedľajšej úlohe v limitovanej sérii alebo televíznom filme.

V rokoch 2021 až 2022 účinkovala v 11 epizódach televízneho seriálu *Iba vraždy v budove,* po boku Stevea Martina a Seleny Gomez.

## Súkromný život
Hoffmanová je vydatá za jazzového trubkára Steva Smytha. 

Priatelí sa so Stephenom Colbertom a jeho manželkou Evelyn McGee-Colbert. Ako 46 ročná, bola hospitalizovaná na hysterektómiu na odstránenie nezhubného nádoru.

## Iné projekty

## Externé odkazy
* 
* 

## Zdroj

Kategória:Komici USA
Kategória:Televízne herečky USA
Kategória:Divadelné herečky USA
Kategória:Filmové herečky USA
Kategória:Speváčky USA
Kategória:Osobnosti z Queens
Kategória:Osobnosti USA židovského pôvodu
Záhadná žena

***Záhadná žena*** ( *Mujer secreta*) je venezuelská telenovela z produkcie televízie RCTV v roku 1999. Hlavné úlohy stvárnili herci Carolina Tejera a Juan Carlos Vivas. Na Slovensku túto telenovelu vysielala TV Markíza prvýkrát od 4. decembra 2000 do 30. mája 2001 a druhýkrát od 24. októbra 2002 do 7. mája 2003.

## Obsadenie
* Carolina Tejera – *Eugenia Sánchez de Landaeta* (v slovenskom znení Gabriela Škrabáková)
* Juan Carlos Vivas – *Bernardo Valladares*
* Mariano Álvarez – *José Manuel Valladares *
* Alba Roversi – *Esperanza Salvat*
* Carlos Cámara Jr. – *Javier Espinoza*
* Luis Fernández – *Gustavo Landaeta*
* Carlos Márquez – *don Julio Valladares*
* Margarita Hernández – *Clemencia Hidalgo Ollarvide*
* Dad Dáger – *Cecilia Valladares de Espinoza*
* María Cristina Lozada – *Yolanda de Valladares*
* Herminia Martínez – *Carlota Zanetti de Landaeta* 
* Rosario Prieto – *Evencia de Romero*
* Leopoldo Regnault – *José Clemente Bejarano*
* Manuel Escolano – *Esteban Itriago*
* Ámbar Díaz – *Yuraima*
* Alfonso Medina – *Marcos Romero*
* Bebsabé Duque – *Manuela Itriago*
* Antonio Cuevas – *Rodolfo Romero*
* Aitor Gaviria – *Asdrúbal España*
* Mirela Mendoza – *Fátima Romero*
* Solmayra Castillo – *Ana María de Itriago*
* Gabriela Santeliz – *Adelaida Bejarano*
* Leonardo Marrero – *Orlando Contreras*
* Jerónimo Gil – *Danilo Bejarano*
* Malena Alvarado – *Magola*
* Frank Spano – *Álvaro Gil*
* Mauricio Antonucci – *Simón Romero*
* Jorge Aravena – *Sebastián Palacios*
* Liang Arias
* Ana Gabriela Barboza – *Lic. Gladys Valladares*
* Joel Borges – *Pecas*
* Martín Brassesco – *Alexis Salgueiro*
* Kendry Cáceres
* Ivonne Conte – *Celina*
* Alejo Felipe – *Horacio Santana*
* Gaspar González – *Celio*
* Gledys Ibarra – *Micaela Rojas*
* Daniel Jiménez
* Ralph Kinnard – *Walter Newman*
* Vito Lonardo – *Paredes*
* Alfonso Ortega
* Halid Salazar
* Carlos Camacho
* Gerardo Soto – *Alfonso Ponte*
* Laura Muñoz
* Sebastián Falco – *Jesús Beltrán*

## Referencie

## Externé odkazy
* 
* 

Kategória:Venezuelské telenovely
Kategória:Telenovely z 1999
Kategória:Televízne seriály z roku 1999
Kategória:Telenovely televízie RCTV
Hľuzovka (rozlišovacia stránka)

**Hľuzovka** (nesprávne alebo zastarano: *lanýž*) môže byť:
*v mykológii:
** slovenský názov rodu *Tuber*, pozri hľuzovka 
** staršie: slovenský názov rodov *Tuber* a *Choiromyces* (*Choiromyces* sa novšie po slovensky volá bielohľuzovka), pozri hľuzovka a bielohľuzovka
*v cukrárenstve nevhodne: čokoládový bonbón (pralinka) s krémovou (presnejšie: čokoládovokrémovou alebo kakaovokrémovou) náplňou, synonymá: truffe (au [alebo: en] chocolat), truffle, čokoládová [alebo kakaová] guľka [alebo hrudka], pozri truffe

## Zdroj
Khi Solar One

**Khi Solar One** je solárno-tepelná elektráreň, ktorá sa nachádza v Južnej Afrike. Má výkon 50 MW a je prvou solárnou elektrárňou v Afrike. Rozkladá sa na ploche 140 ha.

Je to prvá tepelná solárna vežová elektráreň v Afrike a prvá vežová elektráreň, ktorá dosiahla 24-hodinovú prevádzku len so solárnou energiou, ale to vďaka poklesu spotreby energie v noci, pretože plná zásoba energie trvá len 2 hodiny.

Projekt vyvinula španielska spoločnosť Abengoa a bol financovaný s pomocou Industrial Development Corporation (IDC) a komunitnej skupiny Khi Community Trust.

## Galéria

Súbor:Khi Solar One.jpg|Solárno-tepelná elektráreň Khi Solar One
Súbor:KhiSolarOneBirdView.jpg|Letecká fotografia Khi Solar One z októbra 2016
Súbor:Khi Solar One mirror detail.jpg|Detail zrkadiel
Súbor:View from a plane Upington Airport to KhiSolarOne.jpg|Veža Khi Solar One pri pohľade z lietadla tesne pred pristátím na letisku v Upingtone


Kategória:Solárno-termálne elektrárne
Kategória:Stavby v Južnej Afrike
Kováčovský potok (pravostranný prítok Hrona)

**Kováčovský potok** je potok na pomedzí geomorfologických celkov Kremnické vrchy a Zvolenská kotlina. Má dĺžku .
Je tokom III. rádu. 

## Prameň
Pramení v  v premiešanom lesnom extraviláne a poľnohospodárskom extraviláne v severnej časti územia obce Sliač v jej katastrálnom území *Hájniky*, na južnom svahu vrchu *Liavny vŕšok* s  a na severozápadnom svahu vrchu *Holý vrch* v okrese Zvolen v Banskobystrickom kraji.

## Opis toku
Od prameňa tečie juhovýchodovýchodným smerom v zmiešanom lesnom extraviláne a poľnohospodárskom extraviláne na území obce Sliač, preteká cez les aj pole *Horná Trebuľa*, preteká cez les a samotu *Ďatlena* kde priberá pravostranný bezmenný prítok, tečie po obecnej hranici medzi obcami Sliač a Kováčová, v  priberá pravostranný bezmenný prítok, pravým brehom obmýva úpätie vrchu *Veľká Hora* so   Ľavým brehom obmýva úpätie lesa *Hliník*, v  vteká do vodnej nádrže *Kováčová* a zároveň opúšťa obecnú hranicu, tečie územím obce Kováčová, preteká cez intravilán Kováčovej. Podteká rýchlostnú cestu R1 z Trnavy do Banskej Bystrice, ľavým brehom obteká pole *Chrastavé* a pravým brehom lúku *Chmeľová*, vteká na územie poľnohospodárskeho extravilánu mesta Zvolen, v  priberá ľavostranný prítok Kopanický potok, v  priberá pravostranný bezmenný prítok, preteká regulovaným priamym korytom a v  ústi do Hrona na okraji intravilánu mesta Zvolen v severovýchodnom kúte mestskej časti *Pod Strážou* ako jeho pravostranný prítok.

Pramení a v hornej časti preteká územím geomorfologického podcelku Turovské predhorie, ďalej v dolnej časti preteká a ústi územím geomorfologického podcelku Sliačska kotlina.
Pramení, preteká a ústi v severozápadnom kúte regióna Podpoľanie. Má jeden  dôležitejší prítok Kopanický potok.

## Pôvod názvu
Názov potoka má pôvod v názve obce Kováčová, územím ktorej svojou strednou časťou toku preteká. Z názvu obce po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kováčovský potok*. Vývoj názvu obce od najstarších písomných dokladov: 1254 *Koachou*, 1323 *Kowachow*, 1773 *Kovacsova*, 1927 *Kováčová*.
Názov vodného toku bol štandardizovaný v roku 1993. V priestore slovenskej hydronymie vodných tokov hydronymum *Kováčovský potok* nie je jedinečným hydronymom (2023-03-20), existujú štyri potoky s týmto štandardizovaným názvom.

## Referencie

 
Kategória:Vodné toky v okrese Zvolen
Kategória:Vodné toky v Kremnických vrchoch
Kategória:Vodné toky vo Zvolenskej kotline
Kategória:Potoky na Slovensku 
Kategória:Sliač
Kategória:Kováčová (okres Zvolen)
Kategória:Zvolen
Gáflovka

**Gáflovka** () je vrch Belianskych Tatier. Leží nad obcou Ždiar, približne  severozápadne od Kežmarku.

## Poloha
Nachádza sa na východnom okraji Tatier, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú severne situovaný Ždiar, východne leží Lendak, západne Podspády a Tatranská Javorina a južne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Gáflovka leží v rázsoche, ktorá vybieha severným smerom z hlavného hrebeňa Belianskych Tatier medzi Zadnými () a Prostrednými Jatkami (). Západne sa nachádza vrch Hlúpy (), Ždiarska vidla (), Havran (), Žľabina () a Veľký Grúň (), severne Javorinka (), Magurka (), Javorinka () a Slodičovský vrch (), východne Tokáreň (), Skalka (), Čierny vrch (), Pálenica () a Bujačí vrch () a južne Predné (),  Prostredné () a Zadné Jatky (). Oblasť patrí do povodia rieky Poprad, kde vodu odvádza riečka Biela a jej prítoky. Zo západnej časti voda odteká Žlabkovou dolinou potokom Bednársky rígeľ, zo severných ju odvádza Veľkým žľabom Javorinský potok a z juhovýchodných voda tečie Tokárenským potokom. Na vrchol nevedie značený turistický chodník.

### Výhľady
Turisticky neprístupný skalnatý vrchol pokrýva len nízka vegetácia, ktorý umožňuje rozhľad. Pozorovateľné sú okolité vrchy hlavného hrebeňa Belianskych Tatier a blízka Spišská Magura, pri vhodných podmienkach vidieť aj Oravské Beskydy, Pieniny, Ľubovniansku vrchovinu, Čergov, Levočské vrchy a mnohé prihraničné vrchy južného Poľska.

## Prístup
Gáflovka patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupná.

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net 
* www.beliansketatry.com

Kategória:Vrchy Belianskych Tatier
Kategória:Tisícovky na Slovensku
Kategória:Vrchy v okrese Poprad
Kategória:Vysoké Tatry (mesto)